OBEC  ČAMOVCE

Všeobecné záväzné nariadenie obce Čamovce
č. 3/2022
o umiestňovaní volebných plagátov na verejných priestranstvách počas volebnej kampane 

Návrh VZN vyvesené na úradnej tabuli dňa:         12.05.2022
VZN schválené dňa :                                             10.06.2022                                    
VZN vyvesené na úradnej tabuli dňa:                   13.06.2022
VZN nadobúda účinnosť dňom :                            01.07.2022

Obecné zastupiteľstvo v Čamovciach v súlade s ustanovením § 6 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) a ustanovením § 16 zákona č. 181/2014Z.z. o z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov vydáva toto 

Všeobecné záväzné nariadenie obce Čamovce o umiestňovaní volebných plagátov na verejných priestranstvách počas volebnej kapane

Čl. 1
Všeobecné ustanovenie
1. Toto nariadenie upravuje osobitný postup kandidujúcich politických strán alebo koalícii a nezávislých kandidátov pri umiestňovaní volebných plagátov na verejných priestranstvách v obci v čase volebnej kampane:
a) pre voľby do Národnej rady Slovenskej republiky,
b) pre voľby do Európskeho parlamentu,
c) pre voľby do orgánov samosprávnych krajov,
d) pre voľby do orgánov samosprávy obcí.

Čl. 2
Umiestňovanie volebných plagátov

1.  Kandidujúce politické strany, politické hnutia (ďalej len "politická strana") ich koalície alebo jednotliví kandidáti môžu počas volebnej kampane umiestňovať volebné plagáty na informačnú tabuľu obce, ktorá sa nachádza pred budovou obecného úradu.

2.  Obec  na vyhradených miestach určí miesto pre každý kandidujúci subjekt po zaregistrovaní kandidátnych listín štátnou komisiou pre voľby a určení čísla, ktorým sa označí kandidátna listina každej politickej strany alebo koalície. Vyhradená plocha podľa §16 zákona č. 181/2014 Z.z. musí zodpovedať zásadám rovnosti kandidujúcich subjektov. 

3. Takto vyhradená plocha bude k dispozícii zaregistrovaným politickým stranám až do skončenia volebnej kampane, bez ohľadu na to, či kandidujúci subjekt svoje právo na umiestnenie volebného plagátu využije, alebo nie. V prípade, ak kandidujúci subjekt nevyužije svoje právo na umiestnenie volebného plagátu na vyhradenej ploche na verejnom priestranstve, ostane miesto určené na umiestnenie volebného plagátu pre daný kandidujúci subjekt prázdne. Toto miesto nie je možné použiť na umiestnenie volebných plagátov iných kandidujúcich subjektov.

4.  Plocha vymedzená v ods.1 tohto čl. na umiestňovanie volebných plagátov sa kandidujúcim subjektom poskytuje bezplatne.
5. Umiestňovanie volebných plagátov na iných miestach verejných priestranstiev v obci je zakázané.

6.  Zakázané je umiestňovať volebné plagáty na brány domov a steny budov, ktoré sú majetkom alebo sú v správe obce, a to aj v takom prípade, ak sú na nich umiestnené tabule alebo skrinky určené na umiestňovanie plagátov alebo iných verejných oznamov.
     
     7. VZN sa nevzťahuje na umiestňovanie volebných plagátov na informačných a reklamných zariadeniach súkromných spoločností a na objekty v súkromnom vlastníctve. 

Čl. 3
Záverečné ustanovenia
 1.  Toto nariadenie bolo schválené obecným zastupiteľstvom v Čamovciach dňa 10.6.2022 uznesením č. 87/2022
3. Toto nariadenie nadobúda účinnosť 15- tým dňom po vyvesení nariadenie na úradnej tabuli obce, t.j. dňa  1.7.2022.

...............................................
starosta obce